NaiveNeuron/SloPal huggingface dataset:
P. Hrušovský, podpredseda NR SR: (2002-04-11):
A. M. Húska, poslanec: Vážený pán predsedajúci, vážení páni ministri, vážené kolegyne a kolegovia, chcel by som trocha upraviť svoje vystúpenie v zmysle toho, že už tu boli mnohé veci spomenuté a nechcem, aby boli len opakovaním týchto stavov, ale chcem sa sústrediť predovšetkým na samotný fakt, že ten najhlavnejší problém, pred ktorým stojíme, je ten, že sa zvolila ako trvalá prax v politike metóda osočovania, keď sa vlastne protivník deklasuje a ukazuje sa v tých najhorších farbách. Rád by som pripomenul, že v jednej stati od novinára Jancuru, o ktorom by som nikdy netvrdil, že bol sympatizantom HZDS, sa uvádza jeden výrok známeho poľského politika a žurnalistu Adama Michníka, ktorý povedal: „Ak démunizujeme protivníka, ľahko seba samého vidíme ako nositeľa historického dobra.“ A za týmto výrokom pána Michníka nasleduje tento Jancurov ďalší text: „Ak je Mečiar čert, ja môžem byť len anjel.“ A na týchto princípoch sa v podstate sústavne pracovalo. A môžem vám povedať, že sa nedostaneme z miesta, ak ostaneme na takomto postupe, ak budeme tento postup ďalej používať. Chcem upozorniť, že dokonca aj samotné stanoviská, ktoré sú publikované, uvediem vám, v Domine-fórum je úvodník, ktorý je od Petra Zajaca, a rád by som vám aspoň časť z neho sprostredkoval, aby ste videli, že aj... (Reakcia z pléna.) Myslím, že ti nezaškodí, keď si to ešte raz vypočuješ. Možno potom súvis medzi tvojím vedomím a tým prečítaným dostane väčšiu hodnotu. „Keď sme s priateľmi v roku 1997“, citujem pána Zajaca, „vraveli, že Mikuláš Dzurinda sa stal hovorcom SDK v dôsledku mediálnej manipulácie, odpovedali nám, že na rozdiel od mečiarovských, toto je pozitívna.“ To je to, vážení priatelia, toto sú „pozitívne“ klamy! To sú „pozitívne“ podvody! To sa deje veľmi oprávnene! A táto stať sama za sebou, keď ju detailne pozrieme, tak vidíme, že je otrasným charakterizovaním situácie. A doslova hovorí, že „v roku 1998 sme začali vytvárať bahennú demokraciu“. A, priatelia, toto je forma bahennej demokracie, keď sústavne chcete protivníkov diskvalifikovať, a keď ináč nie, tak tak, ako sa to stalo teraz, keď pán minister hovoril. No, poviem vám, že medzi novovymenovanými bol aj jeden podozrivý, o ktorom bolo zahladené čosi, ale napriek tomu mu dali takúto šancu. A pritom vieme, že ak bol podozrivý, tak asi z niečoho iného. Po druhé, hlavný dôvod prepadnutia bola indícia, že vezú drogy a zbrane. Na to sú osobitné logisticky premyslené metódy, pomocou ktorých sa má postupovať. Samozrejme, vôbec sa nezachovali. Čiže buď sa tu deje schizofrénia, že tí istí ľudia robia odrazu dve rozdielne veci, alebo sa tvárite tak, že dávate pokyn vy na autonómnych regiónoch, vy konajte a zastrašujte politického partnera a my potom to nejakým spôsobom zahladíme. No toto predsa nie je metóda! Takýmto spôsobom sa ďalej nemôže ísť. Rád by som vám pripomenul, že sú tu aj state napríklad o charakteristike, prečo v Maďarsku prehral ten politický partner, ktorý bol, a medzi iným závery sú také: „Orbán so svojou politikou prehĺbil polarizáciu v krajine, vykopal hlbokú priehradu medzi jednotlivými politickými zoskupeniami.“ To sa deje aj u nás...
Kuffa, Štefan, poslanec NR SR (2014-06-03):
Ďakujem za slovo. Ja chcem iba tiež poďakovať kolegovi a tá hra čísloviek, ktorú hneď v úvode ako rozprával, áno, ono tie čísla môžu zohrávať v našich rolách a jednak aj spoločensky, ale aj osobne veľmi dôležitú rolu, a tak ako si spomenul to Španielsko, ináč aj mňa to napadlo, jeden muž a jedna žena. Čo to je potom? Viac mužov? Viac žien? Hej, aby niekto potom zas túto pasáž tiež nejako tak nenapádal. Ale áno, naozaj, veľmi dôležité je, ten vzťah medzi mužom a ženou, aby bol trváci. Myslím si, že všetci mladí ľudia vstupujú do vzťahu, teda do manželstva s tým, že ich manželstvo naozaj bude večné, nesmrteľné, nerozdielne, nerozlučiteľné a rovnako aj deti vnímajú svojho otca, svoju matku, svojich rodičov takých, ktorí sa nerozvedú, ktorý otec neopustí našu mamu, mama neopustí nášho otca a zároveň títo rodičia neopustia svoje vlastné deti. To je veľmi dôležitý rozmer. Veľakrát my len hľadíme tuná na, aj tuná v tejto rozprave veľmi často ako vyznieva, že muž a žena má právo. A kde sú deti? Na nich zabúdame. Hej? Veľmi a častokrát sa naozaj zabúda práve na tie deti, ktoré sú pod stresom a traumou, ak ich rodičia sa rozvádzajú. Preto to mladé nórske dievča, keď si zobralo ako katolíka s takou istotou, že už ju neopustí, áno, možno je to úsmevné, ale to je vyjadrená tá jej túžba, hej, tá túžba mať milovanú osobu, ktorá ma neopustí. Ten rozvod alebo ten rozchod, či už mladých, alebo starších ľudí, je vždycky bolestivý. Dotkne sa jednak toho manželského, ale veľmi bolestivo sa dotýka detí, na ktoré veľmi často zabúdame.
M. Hort, podpredseda NR SR: (2009-02-04):
Pýtam sa vás, pani spravodajkyňa, či chcete využiť možnosť vystúpiť na záver. Nech sa páči.
P. Paška, predseda NR SR: (2010-02-10):
Pokračujeme. Pán poslanec Fronc, nech sa páči, máte slovo.
Jarjabek, Dušan, poslanec NR SR (2019-02-07):
Ďakujem za slovo, vážený pán predsedajúci. Opäť mi dovoľte ako určenému spravodajcovi predniesť správu výboru pre kultúru a médiá k návrhu na voľbu členov Správnej rady Tlačovej agentúry Slovenskej republiky. Je potrebné zvoliť 4 členov Správnej rady Tlačovej agentúry Slovenskej republiky pozostávajúci z odborníkov v oblasti práva, ekonómie, žurnalistiky a z odborníka v oblasti informačných technológií. Predseda Národnej rady Slovenskej republiky sa listom z 20. decembra 2018 obrátil na predsedov všetkých poslaneckých klubov, profesijné a občianske združenia pôsobiace v oblasti médií, kultúry, audiovízie, vedy, vzdelávania, informačných technológií, rozvoja a ochrany duchovných hodnôt, ľudských práv, reprezentujúce alebo zastupujúce profesné združenia, národnostné menšiny alebo etnické skupiny, iné menšiny alebo registrované cirkvi a náboženské spoločnosti, aby v určenej lehote predložili výboru pre kultúru a médiá návrh kandidátov na členov Správnej rady. Výbor dostal tieto návrhy kandidátov na členov Správnej rady. Opäť budem čítať vez titulov. Oblasť práva: Jozef Tuhovčák, Tamara Valková. Oblasť ekonómie: Peter Abrahám, Vladimír Vašičin, Anna Klimíková, Peter Mestický. Oblasť žurnalistiky: Peter Abrahám, Svetlana Hlavčáková, Vladimír Holan, Michal Kaliňák, Árpád Korpás, Anton Szomolányi, Tamara Válková. Oblasť informačných technológií alebo informačné technológie: Ladislav Mikuš, Ondrej Mravec, Robert Renthammer. Gestorský výbor posúdil predložené návrhy kandidátov na voľbu členov Správnej rady Tlačovej agentúry Slovenskej republiky a konštatoval, že všetci kandidáti spĺňajú všetky náležitosti. Gestorský výbor v prijatom uznesení č. 142 z 29. januára 2019 vyslovil súhlas s návrhom na voľbu členov Správnej rady Tlačovej agentúry Slovenskej republiky a odporúča Národnej rade Slovenskej republiky, aby a) konštatovala, že je potrebné zvoliť 4 členov Správnej rady Tlačovej agentúry Slovenskej republiky z odborníkov v oblasti práva, ekonómie, žurnalistiky a v oblasti informačných technológií, 2. zvolila štyroch členov Správnej rady Tlačovej agentúry Slovenskej republiky: a) 1 odborníka v oblasti práva, 1 odborníka v oblasti ekonómie, 1 odborníka v oblasti žurnalistiky, 1 odborníka v oblasti informačných technológií na funkčné obdobie 5 rokov, ktoré začne plynúť dňom 27. februára 2019, 3. uskutočnila druhé kolo voľby v prípade, že v prvom kole nebude zvolený z navrhovaných kandidátov odborník v oblasti práva, ekonómie, žurnalistiky a informačných technológií, do druhého kola postupujú 2 kandidáti s najvyšším počtom hlasov, 4. nová voľba členov Správnej rady sa uskutoční v prípade, že nebude zvolený zástupca v oblasti práva, zástupca v oblasti ekonómie, zástupca v oblasti žurnalistiky alebo zástupca v oblasti informačných technológií, na nasledujúcej schôdzi Národnej rady Slovenskej republiky. To je všetko. Pán predsedajúci, ďakujem, skončil som, otvorte, prosím, rozpravu k tomuto bodu.
D. Jarjabek, poslanec: (2003-09-10):
Pani Sabolová, ja verím, že vy ste to tej materskej školy nechodili. Chcem hovoriť, chcem hovoriť o základnom umeleckom školstve, ktoré je vlastne základom tej kultúry, ktorá dnes v súčasnosti na Slovensku existuje. A mám taký pocit, že ak začneme s rušením týchto základných umeleckých škôl, tak začíname de facto s likvidáciou kultúrnych inštitúcií už úplne oficiálne. Ďakujem za pozornosť.
Bugár, Béla, podpredseda NR SR (2011-10-11):
Ďalej podľa § 28 rokovacieho poriadku vystúpi pán prvý podpredseda vlády. Pán minister Figeľ máte slovo.
A. Szögedi, poslankyňa: (2010-03-05):
Konštatujem, že uvedený návrh spĺňa z formálno-právnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v legislatívnych pravidlách. Dôvodová správa uvádza, že navrhovaná právna úprava je v súlade s Ústavou Slovenskej republiky, s medzinárodnými zmluvami a inými dokumentmi, ktorými je Slovenská republika viazaná. Návrh zákona obsahuje doložku finančných, ekonomických vplyvov na zamestnanosť a podnikateľské prostredie. Súčasťou návrhu zákona je doložka zlučiteľnosti s právom Európskych spoločenstiev a s právom Európskej únie, ako aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 1533 z 15. februára 2010 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby predmetný návrh zákona Ústavnoprávny výbor Národnej rady Slovenskej republiky prerokoval do 12. mája 2010 a gestorský výbor do 13. mája 2010. Pán predseda, prosím, otvorte rozpravu.
P. Hrušovský, predseda NR SR: (2005-11-08):
Pán poslanec Maxon, chcete ešte hovoriť? M. Maxon, poslanec: Pán predseda, ak by to teda naozaj malo byť takpovediac v poriadku, akože, tak by sa malo postupovať, tak ako sa postupuje pri zákone o verejnom zdravotníctve. Veď vieme, do akej situácie sme sa dostali, že jednoducho nebolo odborne ani z hľadiska osobných kapacít poslancov možné prejsť to, všetky tie zmeny, ktoré nás čakajú, a nakoniec ešte ani zhoda na tých zmenách nie je, presunul sa ten zákon na január.
Danko, Andrej, predseda NR SR (2019-06-19):
Poprosím o kľud v sále.
P. Hrušovský, podpredseda NR SR: (2002-02-21):
Konštatujem, že sme pozmeňujúci návrh pod bodom 19 neschválili. Budeme, mali by sme hlasovať o návrhu pod bodom 20, keďže sme však schválili návrh zo spoločnej správy 60, pod číslom č. 61, o tomto návrhu nie je možné hlasovať. Pán poslanec Kandráč. Budeme hlasovať o bode... Š. Šlachta, poslanec: O bode č. 21
Pčolinský, Peter, podpredseda NR SR (2023-05-09):
S reakciou pán poslanec Viskupič.
Grendel, Gábor, poslanec NR SR (2017-06-14):
Ďakujem pekne. Chcel by som pripomenúť členom Osobitného kontrolného výboru na kontrolu činnosti SIS, že o trinástej máme výbor na obvyklom mieste. Ďakujem.
Senko, Ján, poslanec NR SR (2011-09-13):
Ďakujem, ďakujem za slovo. Pán predseda zostal zaskočený tými slovami a zrejme aj vystúpením ministra za jeho stranu. Pán minister, škoda, že váš oduševnený prejav nepočúvala, aj vašu gestikuláciu nevidela pani premiérka v priamom prenose, ako sa hovorí, možno až potom prišla, keď ju zaujal ten váš oduševnený prejav a zvýšený hlas. Mimochodom, za taký by sa nemusel hanbiť ani veliteľ čaty. Možnože na základe tohto vášho oduševneného prejavu pani premiérka nájde nejaké financie vo svojej rezerve a spoločne s pánom predsedom parlamentu vás tentoraz pošle vládnym špeciálom na večeru do Salzburgu. Určite si to zaslúžite.
Ňarjaš, Erik, poslanec NR SR (2021-05-06):
Ďakujem za slovo. Vážený pán predsedajúci, dovoľte mi, prosím, ako určenému spravodajcovi výboru predniesť správu Výboru Národnej rady pre financie a rozpočet o výsledku prerokovania Správy o výsledku hospodárenia Národnej banky Slovenska za rok 2020. Správu o výsledku hospodárenia pridelil predseda Národnej rady Výboru Národnej rady Slovenskej republiky pre financie a rozpočet na prerokovanie do 3. mája 2021. Ako gestorský výbor predseda Národnej rady určil výbor pre financie a rozpočet, ktorý pripraví správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky. Uvedenú správu prerokoval výbor pre financie a rozpočet a prijal k nej uznesenie č. 177 zo dňa 4. mája 2021. Uvedený výbor predloženú správu vzal na vedomie a odporučil Národnej rade správu vziať na vedomie. Gestorský výbor schválil uvedenú správu uznesením č. 183 zo 4. mája 2020. Určil ma za spravodajcu výboru, výbor ma poveril taktiež predniesť správu výboru na schôdzi Národnej rady a navrhnúť Národnej rade postup pri hlasovaní podľa príslušných ustanovení zákona o rokovacom poriadku. Zároveň navrhol Národnej rade podľa § 26 ods. 1 zákona Národnej rady o rokovacom poriadku vysloviť súhlas, aby guvernér Národnej banky Slovenska Peter Kažimír správu uviedol a mohol vystúpiť v rozprave na schôdzi Národnej rady. Návrh na uznesenie Národnej rady je prílohou tejto správy. Pán predsedajúci, skončil som, otvorte, prosím, rozpravu.
Pčolinský, Peter, podpredseda NR SR (2023-03-15):
Ďakujem, uzatváram možnosť faktických. Na vaše vystúpenie nebola žiadna, to bolo jediné ústne prihlásenie do rozpravy. Vyhlasujem rozpravu za skončenú. Pán navrhovateľ chce zaujať stanovisko? Nechce. Pani spravodajkyňa? Termín hlasovania dnes o sedemnástej. Prerušujem rokovanie o tomto bode. Nasledujúcim bodom programu je zdôvodnenie výšky hrubého dlhu a návrh opatrení na jeho zníženie . Materiál má parlamentnú tlač 1427, dávam opäť slovo pánovi ministrovi Káčerovi, aby materiál uviedol. Nech sa páči.
Blahová, Natália, poslankyňa NR SR (2017-03-28):
Ďakujem pekne. Vážený pán poslanec Číž, hovorili ste o esencii demokracie. K tej esencii demokracie prislúcha aj demokratická diskusia, ktorú ste následne odsúdili. Nesúhlasím s vami, ale urobím všetko preto, aby ste svoj názor mohli vysloviť. Preto sme vás počúvali aj pri tom, ako ste obhajovali objednávku vraždy a únosu, ktorý inicioval štátny režim, ktorý napokon sám seba amnestoval. Ospravedlňovali ste to chybami iných, prípadne výsledkami prezidentských volieb, znevažovali ste obete, nič z toho, čo ste povedali, neospravedlňuje tieto hrozné činy. Z vašich úst vychádzalo relativizovanie ľudských práv, relativizovanie spravodlivosti, relativizovanie práva bez akýchkoľvek morálnych rozmerov. Neviem, či môj nasledujúci prejav má po tomto vašom vôbec nejaký význam, lebo ste nás plamenne presviedčali o tom, že nás k spolupráci nepotrebujete. Ďakujem.
Gibalová, Monika, poslankyňa NR SR (2010-08-10):
Ďakujem pekne, pán predsedajúci. Dve poznámky. Jedna k ochrane spotrebiteľa. Pán poslanec, na začiatku IV. volebného obdobia som sa snažila ponúknuť riešenia a spoluprácu vo veci nadmerného výskytu nebezpečných výrobkov na trhu Slovenskej republiky a zdĺhavého administratívneho procesu kontroly výrobkov a zhovievavého alebo až žiadneho sankcionovania subjektov, ktoré nebezpečné výrobky uvedú alebo predávajú na trh. To je poznámka jedna. Odignorovali ste túto spoluprácu. K službám sociálnym. Teraz žiadate spoluprácu, poďme si sadnúť a odborne diskutovať. Áno, je to veľmi komplikovaná záležitosť. Vy ste si nezrátali veci, keď ste uvádzali zákon č. 448 do života. My sme chceli o tomto diskutovať. Opäť ste nás odignorovali. Ak hovoríte o príležitosti a bonitných príplatkoch k službám, tak k tejto konkrétnej veci tiež sme vám ponúkali riešenie a upozorňovali na to, že áno, poďme si sadnúť a poďme riešiť túto situáciu tým, že zaviažeme aj klienta, aj rodinných príslušníkov k tomu, aby spoločne prispievali diverzifikovaným spôsobom na tieto služby. Aj to ste odignorovali. Tak teraz láskavo nehádžte toto všetko na nás. Ďakujem.
Bugár, Béla, podpredseda NR SR (2016-09-21):
Na vystúpenie pána poslanca s faktickými poznámkami štyria. Končím možnosť sa prihlásiť a zároveň vyhlasujem dvojminútovú prestávku. Potom pristúpime k hlasovaniu o jednotlivých prerokovaných zákonoch. Ďakujem pekne. (Prestávka.) (Po prestávke.)
Bugár, Béla, podpredseda NR SR (2019-06-19):
Teraz otváram možnosť sa prihlásiť ústne do rozpravy. Nikto. Vyhlasujem túto možnosť za skončenú a rozpravu za skončenú. Nech sa páči, pán minister, môžte sa vyjadriť k rozprave.
Bugár, Béla, podpredseda NR SR (2016-04-19):
Pani poslankyňa Verešová.
Puci, Róbert, poslanec NR SR (2015-03-17):
Dajte, prosím, hlasovať o bode 21 spoločnej správy, ktorý požiadal vyňať na osobitné hlasovanie pán poslanec Hlina, odporúčanie gestorského výboru je schváliť.
Nash, Natália, poslankyňa NR SR (2024-04-23):
Ďakujem za slovo, pán predsedajúci. Slovenský futbalový zväz, organizácia so zahraničnou podporou. Slovenský zväz ľadového hokeja, zahraničný agent. Slovenský zväz biatlonu, prijímateľ zahraničnej podpory. Slovenský atletický zväz, zahraničný agent. Slovenský olympijský a športový výbor, prijímateľ zahraničnej podpory. Aj športové zväzy fungujú ako mimovládky, ako občianske združenia a to najmä preto, aby mohli prijímať dotácie na svoje, na svoje fungovanie z verejných zdrojov a to vo forme príspevku uznanému športu, národnému športovému projektu alebo na dotáciu. Rovnako ako prijímajú prostriedky doma, tak prijímajú aj dotácie zo zahraničia od federácií, do ktorých sú združené na medzinárodnej úrovni. Budú teda aj športové zväzy označované ako organizácie so zahraničnou podporou? A ak im v súvislosti s touto ostrakizujúcou nálepkou pribudnú nové povinnosti, myslíte si, že sa vám poďakujú? To je teda otázka na predkladateľov. Ďakujem.
M. Rehák, poslanec: (2005-07-01):
Predseda Národnej rady Slovenskej republiky poveril výbor pre financie, rozpočet a menu a výbor pre hospodárstvo, privatizáciu a podnikanie prerokovať predmetnú správu a výbor pre hospodárstvo, privatizáciu a podnikanie určil ako gestorský. Na základe rokovania výborov gestorský výbor na základe podkladov, ktoré dostal z jednotlivých výborov, odporúča Národnej rade Slovenskej republiky návrh výročnej správy o činnosti Fondu národného majetku za rok 2004 schváliť a prijať návrh uznesenia, ktoré je v prílohe spoločnej správy gestorského výboru. Táto spoločná správa bola schválená uznesením č. 604 z 20. júna 2005. Zároveň som bol poverený oprávneniami podľa § 79 ods. 5 rokovacieho poriadku. Pán predsedajúci, skončil som, otvorte rozpravu k predmetnému materiálu.
Laurenčík, Milan, podpredseda NR SR (2021-10-05):
Poslednú faktickú poznámku k tomuto príspevku má pán poslanec Ľuboš Krajčír, nech sa páči.
Ďuriš Nicholsonová, Lucia, podpredsedníčka NR SR (2018-06-19):
Pán poslanec Krajniak.
Kazda, Radovan, poslanec NR SR (2020-11-05):
V zastúpení pána predsedu výboru Kremského oznamujem, že výbor pre hospodárske záležitosti sa stretne dnes o 12.30, čiže o hodinu v zasadacej miestnosti č. 32. Ďakujem.
Jurinová, Erika, poslankyňa NR SR (2016-05-18):
Pán predseda, dajte ďalej hlasovať o doplňujúcom návrhu pána poslanca Jána Budaja.
Kremský, Peter, poslanec NR SR (2022-12-06):
Ďakujem. Pán poslanec Viskupič, ja som tiež veľmi prekvapený, že si vystúpil s takýmto niečím. Je mi veľmi ľúto, že SaS-ka sa už dostala do takej pozície, že pomoc rodinám je škodlivá a nebezpečná. Ako je mi z toho veľmi smutno. Myslím si, že práve to, čo chceme urobiť, je veľká pomoc ľuďom. To, že tak málo... alebo to číslo, ktoré si spomínal, sú rodiny s deťmi, no, žiaľ, mohlo by ich byť aj viac, len, žiaľ, veľa ľudí sa bojí mať deti kvôli tomu, že nemajú na to peniaze, že sa im znížia príjmy. A ja by som len chcel prečítať jeden bod z programového vyhlásenia vlády, tej vlády, v ktorej ste donedávna boli aj vy a ktoré ste podpísali aj vy. Zvýšenie daňového bonusu na všetky deti na dvojnásobok, nielen do šesť rokov, a na tretie a ďalšie dieťa v rodine na trojnásobok súčasného stavu, ako aj naviazanie úrovne daňového bonusu na výšku životného minima. Čiže toto je to, o čom ste mali diskutovať, čo ste sa mali snažiť dosiahnuť, a nie proste odmietať zvyšovanie daňového bonusu len preto, že pre vás asi rodina si nezaslúži pomoc.
P. Paška, predseda NR SR: (2007-05-09):
Dámy a páni, budeme hlasovať. Vyhlasujem krátku prestávku pred hlasovaním a poprosím vás, kolegyne, kolegovia, aby ste sa dostavili do rokovacej sály. (Krátka prestávka pred hlasovaním.)
Kolíková, Mária, ministerka spravodlivosti SR (2020-11-26):
Ďakujem veľmi pekne. Treba povedať, že vychádzame pri legislatíve na tento rok z programového vyhlásenia vlády. Je pravdou, že nedá sa a ani sme neboli schopní dať do plánov všetky záväzky, ktoré máme v programovom vyhlásení vlády, to znamená, že v tomto roku sa sústreďujeme na tie opatrenia, ktoré sú zásadné pre reformu justície. Čo sa týka tohto opatrenia, ktoré je v programovom vyhlásení vlády, rátame, že sa mu budeme venovať v najbližšom roku. A vôbec, plánujeme otvoriť aj Trestný poriadok, máme tam ďalšie inštitúty, ktoré sú zrejmé z programového vyhlásenia vlády, že ich budeme prehodnocovať, ktoré sú v Trestnom poriadku, takže nejakým spôsobom sme to neopomenuli, a práve v oblasti domáceho násilia práve rátame s tým, že takýto nový inštitút by mohol byť nápomocný.
Blanár, Juraj, podpredseda NR SR (2021-12-01):
Pán poslanec Žiak, môžete reagovať na faktickú poznámku.
Hrnčiar, Andrej, podpredseda NR SR (2016-11-30):
Ďakujem. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Jozefovi Ježíkovi.
Kočiš, Eduard, poslanec NR SR (2022-02-18):
Veľmi pekne ďakujem za slovo, pán predseda. Pán minister vnútra, čakal som, že vo vašej rozprave použijete najmä argumentačné fakty a vyvrátite všetky dohady, všetky prepisy, všetky priateľské komunikácie vyšetrovateľov NAKA, ktorí sa takýmto spôsobom hrubým, nekorektným, zúfalým, primitívnym a úbohým snažili docieliť jedno jediné, ovplyvňovať vyšetrovanie v živých kauzách, v živých veciach, a vy sa na to len takto bezprizorne pozeráte a tvárite sa ako svätý za dedinou, že vás sa to netýka. Celá tá vaša organizovaná skupina na čele s vami, s Matovičom, s Lipšicom jednoducho pokračuje v niečom, čo sa ná... dá nazvať len takým začarovaným alebo bludným kruhom, z ktorého neviete vystúpiť. Máte krvavé oči, idete ako býk na červené plátno a ja som len naozaj chcel vidieť a počuť, akým spôsobom budete reagovať na obvinenia a na všetky veci, ktoré poukazoval predkladateľ na tejto mimoriadnej schôdzi, ktorá má slúžiť na vaše odvolanie. Je mi úplne jasné, že matematika nepustí a že na tejto mimoriadnej schôdzi obhájite podľa všetkého post ministra vnútra. Ale, vážený pán minister Mikulec, v žiadnom prípade ste nikoho, kto reálne pozerá túto rozpravu, nepresvedčil, že konáte v záujme Slovenskej republiky, konáte v záujme spravodlivosti a konáte v záujme toho, aby spravodlivosť na Slovensku nebola ani hluchá, ani slepá, ani nemá. Jednoducho idete si svoje, idete aj cez mŕtvoly. To, že sa snažíte naozaj zatvoriť ústa celej opozícii aj tými najhrubšími a najprimitívnejšími prostriedkami, je len výsledkom toho, že nie ste konzistentný v tom, čo rozprávate, a v tom, čo konáte. Jednoducho, pán minister, presvedčiť ste nepresvedčil.
Blaha, Ľuboš, poslanec NR SR (2020-12-03):
Ďakujem. Čo sa týka pandémie a ľudských práv, pán Vetrák, viete, prečo sme my viazaní medzinárodnými zmluvami? Lebo sme ich prevzali do ústavy. To nie je tak, že ony tu chodia niekde v nebesiach, a preto ich vzývame. Máme ich v ústave, v našom právnom systéme. A pokiaľ vy si ústavnou väčšinou schválite, že ich mať nechceme, tak ich mať nebudeme. My nie sme vazalský štát, my nie sme kolónia, my sme suverénny štát, ktorý keď si niečo schváli vo svojej ústave, tak to tak bude platiť. A vy dneska beriete Ústavnému súdu možnosť toto hodnotiť. A to je práve to extrémistické, to je práve to totalitné. Ďakujem.
Števulová, Zuzana, poslankyňa NR SR (2024-01-23):
Ďakujem ti, Zuzi, za tvoje zhrnutie hneď takto v utorok ráno. A mňa by tiež veľmi zaujímalo, že či koaliční poslanci a poslankyne rozmýšľajú nad tým, že čo týmto útokom na právny štát, veď nie je to len nakoniec o novele Trestného zákona a rušení ÚŠP, ale stále nás ešte čaká aj rozprava o oslabovaní ochrany oznamovateľov korupcie. A dozvedeli sme sa, že by sa významným spôsobom malo meniť, mali meniť aj podmienky pre verejné obstarávanie, takže vlastne sa úplne zjednoduší prihrávanie zákazok „našim ľuďom“, že či vlastne si vôbec koaliční poslanci a poslankyne uvedomujú, čo robia, a že či im, rovnako ako nám, ich voliči a voličky píšu. Pretože tak ako kolegyňa Tina Gažovičová v piatok čítala esemesku alebo prosto čet od jednej dôchodkyne, viacerí z nás dostali takéto, takéto správy tiež, kde ľudia, bežní ľudia, voliči, voličky ani nielen Progresívneho Slovenska, ale aj ďalších strán hovoria, že sa reálne boja, že to, čo počúvajú, že sa má stať, že ľudia nebudú trestne stíhaní alebo teda aj keď budú trestne stíhaní za nejaké majetkové trestné činy, tak ich prinajmenšom čaká podmienka a domáce väzenie, ktoré ani nebude mať kto kontrolovať, keďže nemáme dosť probačných a mediačných úradníkov a trištvrte náramkov je niekde v Izraeli na oprave, ako sa vyjadril bývalý štátny tajomník Sepeši, čiže toto vlastne ani nebude fungovať, tak títo ľudia reálne majú strach, keď počúvajú, že čo sa deje. A podľa mňa to sú ľudia, ktorí sú aj voličmi vládnych strán a určite sa na nich obracajú a vláda by im mala vysvetliť, akým spôsobom ide zabezpečiť základnú funkciu štátu, a to je ich bezpečnosť.
Marček, Peter, poslanec NR SR (2016-09-20):
Ja už iba krátko. Budem citovať pána Rezníka, šéfa TASR. Zrušiť koncesionárske poplatky znamená vlastne zoštátniť verejnoprávne médiá, teda vystaviť ich dennému priamemu mocenskému vplyvu aktuálnej vládnej moci. Ďalej reagoval tak na zdôvodnenie programovej tézy koalície, SDKÚ, DS, SaS, KDH a MOST – HÍD, kde sa hovorilo aj o pláne Radičovej vlády, ktorou súčasťou boli aj štyria Matovičovci, vrátane pána Viskupiča, predkladateľa, zrušiť koncesionárske poplatky. Namiesto nich chcel vtedajší kabinet verejnoprávne média financovať na základe fixného zákonom garantovaného percenta z výdavkov štátneho rozpočtu. Tak toto už tu bolo. Došlo k reforme STV a Slovenského rozhlasu a ich zlúčením na RTVS, ale nedošlo k zmene financovania, a to opakujem, sedeli na strane vládnej koalície aj štyria Obyčajní ľudia. A ešte jeden citát, pán Rezník: „Akokoľvek dobre mienená snaha o zrušenie koncesionárskych poplatkov a ich nahradenie pevným percentom z HDP bude viesť najprv k rozkolísaniu existujúceho systému financovania verejnoprávnych médií a následne k jeho kolapsu, z čoho vyplynie automaticky postupný zánik verejnoprávnych médií.“. To je k tomu. Čiže ja osobne hovorím, nezvýšiť, neznížiť, nech ostanú tak, ako je. A čo sa týka, ešte si neodpustím poznámku, ja neprajem, aby sa OĽANO rozpadlo. Ja prajem, aby tu neboli také strany, ktoré sú o moci štyroch poslancov. To je všetko. Ďakujem.
Žiga, Peter, podpredseda NR SR (2023-11-29):
Ďalším vystupujúcim v rozprave je pán poslanec Galko.
Kaník, Ľudovít, poslanec NR SR (2015-11-27):
Pani podpredsedníčka, prosím, dajte hlasovať, že sa Národná rada uzniesla na tom, že prerokuje tento návrh zákona v druhom čítaní.
Gašpar, Tibor, podpredseda NR SR (2024-09-10):
Ďakujem. Ďalší s faktickou poznámkou pán poslanec Kalivoda.
B. Bugár, podpredseda NR SR: (2004-02-04):
(Hlasovanie.) Prítomných  133,  za návrh 65, proti 17, zdržalo sa 51, konštatujem, že ani tento bod sme neodsúhlasili. B. Opaterný, poslanec: Nakoniec poprosím hlasovať o bode 20.
Jurinová, Erika, poslankyňa NR SR (2017-02-09):
Ďakujem pekne za všetky pripomienky. Pani poslankyňa Vaľová, verím, že vám netreba rozprávať medzi Radou Európy a Európskym parlamentom. Bola by som veľmi rada, ak by ste, pani kolegyňa Vaľová, pochopili, že hovorím, že systém zlyhal nie tým, že má všetkých sociálnych pracovníkov zlých. Systém zlyhal tým, že nedokázal odhaliť vážené pochybenia, ktoré mohli viesť naozaj k devastácii detí. A mne je ľúto, že ste toto ako členka sociálneho výboru rovnako nevnímali. Je mi to naozaj ľúto. Predsedníčkou výboru som nebola nikdy. A to som tiež myslela, boli sme kolegyne v tom výbore, tak som myslela, že takéto vedomosti a informácie, nebola som ani podpredsedníčkou. Ale to vôbec nie je dôležité. Dovoľte mi, aby som odcitovala kúsok z listu, ktorý nám poslal pán minister. Formality si odpustím. Nakoľko... Slová ministra: „Nakoľko nepovažujem za vhodné polemizovať o tom, či sa má kontrola viazať metodikou, či chýbajúce dvere na toalete v jednom zariadení sú výsledok nedôsledného preverovania materiálno-technických podmienok všeobecne, resp. či je úlohou rezortnej kontroly, čo je úlohou rezortnej kontroly a čo orgánov činných v trestnom konaní, v časti odporúčaní, ktoré smerujú ku kontrole, uvádzam, že boli prehodnotené možnosti zvýšenia efektivity a kvality kontrolnej činnosti.“ Už len táto veta hovorí o tom, že ministerstvu je lauter jedno, či je dôstojnosť detí v takýchto zariadeniach dodržiavaná, ochraňovaná, alebo nie. On zúži, pán minister zúži preverovanie, či na toalete chýbajú dvere, na, na hlúpe formálne materiálno-technické zisťovanie a preverovanie podmienok. Prepáčte, my sme v liste hovorili o ľudskej... (Prerušenie vystúpenia časomerom.)
Kuffa, Štefan, poslanec NR SR (2020-04-22):
Ďakujem za slovo. Vážený pán predseda, dovoľte mi niekoľko slov. Spomínané vami štátne byty, hej, vo svojom vlastnom programe ste mali tých 25-tisíc bytov ročne. Toto je zatiaľ informácia v programovom vyhlásení vlády, ktorá je len taká všeobecná. Ale je to chvályhodné, že máte ambíciu stavať štátne byty. Ale chcem vás upozorniť, pán predseda, na takú skutočnosť, ktorú máte síce uvedenú v programovom vyhlásení vlády, nie je to tam bližšie špecifikované. Nie sú to len štátne byty, ktoré potrebujú naše rodiny, ale aby sme aj upravili stavebný zákon tak, aby mnohé rodiny na Slovensku mohli si postaviť byty za vlastné prostriedky, aby mohli dôstojne fungovať a žiť. Nie sú to len štátne byty. Mnohí ľudia na Slovensku chcú si postaviť svoje vlastné bývanie, zabezpečiť si svoje vlastné bývanie. Ďalšia vec, to zrušenie poplatkov pre deti do 6 rokov, pre telesne postihnuté. Pán predseda, prečo taká nízka ambícia, prečo to nezrušíte, tie poplatky za lieky, pre všetky deti do 6 rokov, prečo len za túto úzku skupinu? Povzbudzujem vás k komu, aby ste sa zamysleli nad tým. Rozsah programového vyhlásenia vlády, ktorý ste spomenuli, je naozaj obsiahly, 120 strán, ale o tej kvalite budem hovoriť ešte v rámci rozpravy, keď sa k tomu dostanem. Chcem tuná upozorniť na tú skutočnosť, ktorú ste spomenuli, nestihnem všetko, čo mám tuná napísané v poznámkach, ale spomenuli ste, že ste premiantom pri zmrazovaní ekonomiky a že Slovensko je vzorom. Ja som zvedavý, či toto Slovensko naozaj bude vzorom pri rozmrazovaní ekonomiky. Pán predseda, zamyslite sa nad tým, aby už tieto opatrenia, naopak, boli uvoľňované, treba sa naozaj nad tým zamyslieť, lebo bude to mať negatívny dopad na celú našu krajinu a všetky naše rodiny, nielen podniky, ktoré ste spomí... (Prerušenie vystúpenia časomerom.)
Blaha, Ľuboš, podpredseda NR SR (2023-12-08):
Ďakujem pekne. Ďalší do rozpravy sa prihlásil pán poslanec Július Jakab, nech sa páči.
Sulík, Richard, poslanec NR SR (2012-11-29):
Keď vám poviem, že ste diletant? (Reakcia navrhovateľa: „Áno.“) A čo ste iné ako diletant?
Šimečka, Michal, podpredseda NR SR (2024-01-09):
Ďakujem pekne. Pán poslanec Krajčí.
Šefčík, Marek, poslanec NR SR (2022-05-20):
Ďakujem pekne za slovo. Tak, pán minister, spomínal si tam nejaké financie na voľnočasové aktivity. Včera sme sedeli so zástupcami, ktorí zastrešujú organizácie, alebo takto, zastupujú organizácie, ktoré zastrešujú voľnočasové aktivity detí na školskom výbore, a práve o tom sme sa rozprávali, oni tvrdili alebo tvrdili, pýtali sa nás, či tento návrh zákona môže, môže položiť centrá voľného času alebo základné umelecké školy a podobne. Tak chcem povedať, že aj tam na výbore odznelo, že teraz momentálne je vzdelávací poukaz 32 eur na školský rok. Čiže 3,2 eura, 3 eurá 20 centov mesačne. Kultúrny poukaz je v hodnote 3 eur za školský rok. My chceme podporiť tieto aktivity, čo sa týka kultúry, športu, vzdelávania mimo vyučovania 50 eurami mesačne. Čo je obrovský nárast, a tí zástupcovia, ktorí tam boli, sa vyjadrili, že je to výzva, je to výzva, aby sme mali ešte väčšiu ponuku centier voľného času, krúžkových aktivít, kultúrnych podujatí, športu, aby sa tie peniaze vôbec využili. Čiže treba to podporiť, je to obrovský krok vpred. Z 32 eur za školský rok na 50 eur za mesiac.
Gibalová, Monika, poslankyňa NR SR (2014-02-05):
Vážené dámy a páni, vážený pán predkladateľ, veľmi stručne sa chcem vyjadriť k tomuto návrhu zákona a chcem povedať, že poslanci za Kresťanskodemokratické hnutie tento návrh zákona podporia do druhého čítania. KDH sa postavilo od prvej chvíle na stranu študentov, ako sa objavili zámery vlády obrať ich o časť zárobkov z brigád, a medializácia problému aj v osobe nášho podpredsedu pre ekonomiku Miloša Moravčíka pomohla študentom sa zmobilizovať a sme radi, že si vyrokovali akú-takú úľavu, teda oslobodenie do výšky príjmu študenta určeného percenta z priemernej mzdy. Aj preto vlastne narástla oslobodená časť z minuloročných 155 eur na tohoročných 159 eur. A hlavne preto som ešte chcela vystúpiť aj v záverečnom slove. Škoda, že nebola diskusia k tomu, aby som teda povedala, že toto podporíme v druhom čítaní, by sme eventuálne, ak to prejde do druhého čítania, mohli komunikovať najmä o tom, že pokiaľ som to dobre prečítala a pochopila, tak táto suma 200 eur nebude valorizovaná. To znamená, že KDH už predkladalo alebo navrhovalo také riešenie, ktoré by počítalo s oslobodením od odvodov do úrovne životného minima, ktoré je v súčasnosti 198 eur aj nejaké centy, a teda blízke k tomu, k tej sume 200 eur, a tým pádom by sa tá suma valorizovala. Ale keďže to je iný návrh, podobný, a je len určená suma do výšky oslobodenia 200 eur, tak si myslíme, že by sa mohla rozšíriť aj o povinnosť valorizácie, ak teda to bude aktuálne, ak to snemovňa bude citlivá na takýto zaujímavý a pre študentov dôležitý návrh. Ďakujem pekne.
Laššáková, Jana, podpredsedníčka NR SR (2012-06-28):
S reakciou na faktické poznámky pani poslankyňa Nicholsonová. Nech sa páči.
Figeľ, Ján, podpredseda NR SR (2014-02-05):
Ďakujem pekne, prerušujem rokovanie o tomto bode programu. Podľa schváleného programu teraz nasleduje prvé čítanie o návrhu poslancov Jozefa Viskupiča, Igora Matoviča, Eriky Jurinovej a Martina Fecka na vydanie zákona, ktorým sa mení a dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších predpisov. Návrh zákona má tlač 791 a návrh na jeho pridelenie na prerokovanie vo výboroch je v rozhodnutí č. 769. Teraz dávam slovo poslancovi Jozefovi Viskupičovi, aby návrh zákona uviedol. (Rokovanie o návrhu poslancov Národnej rady Slovenskej republiky Jozefa Viskupiča, Igora Matoviča, Eriky Jurinovej a Martina Fecka na vydanie zákona, ktorým sa mení a dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších predpisov , tlač 791.)
Kollár, Boris, predseda NR SR (2022-06-14):
Ďakujem. Prerušujem rokovanie o tomto bode programu. Nasleduje prvé čítanie o vládnom návrhu zákona o inšpekcii v sociálnych veciach a o zmene a doplnení niektorých zákonov. Vládny návrh má parlamentnú tlač 1023. Návrh na jeho pridelenie na prerokovanie výborom je v rozhodnutí č. 1073. Opäť vás prosím, pán minister, o uvedenie vládneho návrhu zákona. (Rokovanie o vládnom návrhu zákona o inšpekcii v sociálnych veciach a o zmene a doplnení niektorých zákonov , tlač 1023.)
Krištúfková, Petra, poslankyňa NR SR (2023-02-07):
Pán poslanec Dostál, takže zákon o dotáciách je otvorený a obsahovo súvisí, pretože rieši aj to, že daňový bonus dostanú aj rodičia, ktorí poberajú dotácie. Pán poslanec Cmorej, mňa vôbec neprekvapuje nesúhlas strany SaS. Vy ste to boli, vy ste boli práve tí, ktorí trval na zrušení dotácií na obedy, takže verím, že teraz vás naozaj vyrušuje fakt, že by ste mali rodinám pomôcť.
Danko, Andrej, podpredseda NR SR (2024-01-19):
Pani poslankyňa Škopová.
Hort, Milan, podpredseda NR SR (2011-03-30):
Ďalej s faktickou poznámkou je prihlásený pán poslanec Ján Podmanický. Nech sa páči.
R. Kaliňák, podpredseda vlády a minister vnútra SR: (2010-01-20):
Navrhuje sa znížiť počet ministerstiev o ministerstvo výstavby a regionálneho rozvoja, ktoré sa zlúči a jeho kompetencie sa rozdelia medzi viacero ministerstiev, a zlúčiť ministerstvo životného prostredia a ministerstvo pôdohospodárstva do nového ministerstva životného prostredia, pôdohospodárstva a regionálneho rozvoja. Jednotlivé pôsobnosti sa rozdelia nasledovne. Ministerstvo hospodárstva a výstavby, po novom, preberie oblasť stavebnej výroby, stavebných výrobkov, tvorby a uskutočňovania bytovej politiky, oblasť poskytovania štátnej prémie k stavebnému sporeniu. Na ministerstvo vnútra prejde oblasť stavebného poriadku, územného plánovania okrem ekologických aspektov a oblasť verejných prác. Ministerstvo pôdohospodárstva a životného prostredia a regionálneho rozvoja preberie oblasť regionálneho rozvoja okrem koordinácie využívania finančných prostriedkov z fondov Európskej únie, ktorá prechádza na Úrad vlády. Zlúčením Ministerstva pôdohospodárstva Slovenskej republiky a Ministerstva životného prostredia SR prechádzajú doterajšie kompetencie ministerstva životného prostredia na nové ministerstvo pôdohospodárstva, životného prostredia a regionálneho rozvoja. Okrem toho sa navrhuje, aby doterajšia pôsobnosť ministerstva hospodárstva v oblasti cestovného ruchu prešla na Ministerstvo kultúry a cestovného ruchu Slovenskej republiky. Ďalej sa navrhuje zmena názvu ministerstva školstva na ministerstvo školstva, vedy, výskumu a športu. A v predkladanom návrhu zákona sa navrhuje rozšíriť aj pôsobnosť Úradu vlády o koordináciu využívania finančných prostriedkov z fondov Európskej únie, o koordináciu prípravy zásadných opatrení na zabezpečenie hospodárskej a sociálnej politiky Slovenskej republiky. Predkladaný návrh, ako som už spomínal, reaguje aj na reformu EÚ a vzhľadom na uvedené si vás dovolím požiadať o podporu a vopred za ňu ďakujem.
Danko, Andrej, predseda NR SR (2020-02-20):
Ďakujem, pán poslanec. Štyri faktické. Uzatváram možnosť prihlásiť sa. S reakciou na poslanca Hegera pán poslanec Budaj.
Sulík, Richard, predseda NR SR (2010-07-08):
Ďakujem. Poprosím pána Kollára.
Vašečka, Richard, poslanec NR SR (2019-09-25):
Ďakujem za slovo. O 11.00 hod. som hlasoval za všetky štyri zákony, ktoré boli na ochranu a podporu nenarodeného života, takisto teda aj za návrh z dielne poslancov poslaneckého klubu OĽANO, a skutočne ma veľmi mrzí, že neprešiel žiaden návrh, a teda ani tento, ktorý mal najbližšie, aj keď napríklad mnohí poslanci aj liberálneho razenia zaňho zahlasovali, za čo ďakujem každému, kto ho podporil, a preto si naozaj myslím, že môžme, ak nás to naozaj úprimne mrzí, tak zahlasovať za tento návrh, ja zaňho zahlasujem a podporím ho. Myslím si, že je to veľmi dobré, a naozaj treba tehotné matky, dať im aj spoločenský nejak, spoločenskú úctu, ale aj veľmi praktické, podporiť ich finančne práve z tých dôvodov, ktoré si, Igor, hovoril v rozprave. Určite si myslím, že aj pri nejakých možno otázkach alebo výhradách, ktoré sú, treba urobiť všetko preto a dať si taký reparát, aby tento návrh, aspoň tento návrh prešiel do druhého čítania, a potom sa môžme rozprávať o tom, napríklad ak hovoríme o tých 50 mil., že v zásade to nie je ani 50 mil., lebo ty si to vyrátaval, ako keby to vyšlo každému, ale tam môže byť, že to vyjde len teda za určitých podmienok tým matkám. Môžme hovoriť o tehotných vysokoškoláčkach alebo matkách, ktoré boli, ktoré sú na nejakej reťazovej materskej, resp. rodičovskom príspevku, a na to sú teda už aj väčší odborníci ako ja. Takže určite som za a prosím aj kolegov, aby sme podporili aspoň tento zákon, aby dnešný deň nebol taký smutný z pohľadu ochrany a podpory života a aby sme mohli aj v rámci tohto zákona posunúť tú ochranu a podporu nenarodeného života dopredu a na ďalšej schôdzi mohli o tom rokovať. Ďakujem.
Grendel, Gábor, poslanec NR SR (2024-04-23):
Ďakujem pekne za slovo. No, čo sa týka tých mechanizmov na kreovanie takýchto rád, je to veľmi náročná úloha. V tom zákone je zahrnutých štrnásť národnostných menšín a teraz ako má človek selektovať, ktoré národnostné menšiny by mali mať v tej rade zastúpenie a ktoré nie? Čiže nie je to také jednoduché. Navyše po tom, čo pán poslanec Michelko predviedol vo výbore pre kultúru v súvislosti s tým druhým Fondom na podporu umenia, moc by som ho nevyzýval, aby sa zamýšľal nad novým spôsobom kreovania rady v prípade Fondu na podporu kultúry národnostných menšín, lebo šmahom ruky príde s návrhom, aby fond obsadili nominanti ministerky kultúry, a potom sa ešte bude tváriť, že my sme si to vypýtali. Čiže bol by som opatrný. Ale súhlasím s vami, že napríklad tie prevádzkové náklady sú na diskusiu, ja o nich tiež budem hovoriť vo svojom vystúpení v rozprave, pretože myslím si, že to navyšovanie v návrhu zákona, a teda najmä v dôvodovej správe nie je vôbec dostatočne odôvodnené, takže budem sa na to pýtať predkladateľov.
A. Belousovová, podpredsedníčka NR SR: (2008-10-24):
Otváram rozpravu. Do rozpravy som dostala jednu písomnú prihlášku. Písomne sa prihlásil za klub Kresťanskodemokratického hnutia pán poslanec Brocka. Nech sa páči, pán poslanec, máte slovo.
P. Abrhan, poslanec: (2003-11-04):
Z. Martináková, podpredsedníčka NR SR: Ďakujem. Pán poslanec Číž? Nie? Do rozpravy. Ďakujem, vyhlásim rozpravu po tridsaťminútovej prestávke. Vyhlasujem tridsaťminútovú prestávku. (Prestávka 30 minút.) Z. Martináková, podpredsedníčka NR SR: Panie poslankyne, páni poslanci, budeme pokračovať v programe 18. schôdze. Pokračujeme rozpravou o vládnom návrhu zákona o krajských úradoch a obvodných úradoch a o zmene a doplnení niektorých zákonov. Prosím pána ministra vnútra Vladimíra Palka, aby zaujal miesto určené pre navrhovateľov, pána spravodajcu. Otváram v tejto chvíli možnosť hlásiť sa do rozpravy ústne. Pred prestávkou vystúpili všetci poslanci, ktorí sa prihlásili písomne do rozpravy. Nech sa páči, kto má záujem, prosím. Pán Malchárek je už prihlásený medzi poslancami. Uzatváram možnosť hlásiť sa ústne do rozpravy k tomuto bodu programu. Pán poslanec Šulaj, nech sa páči, ako prvý vystúpi v rozprave.
Zmajkovičová, Renáta, podpredsedníčka NR SR (2014-01-30):
Pán poslanec Poliačik.
Remišová, Veronika, poslankyňa NR SR (2024-02-23):
Ďakujem, ďakujem veľmi pekne. Chcela by som tu podotknúť, že ten návrh na zmenu § 363 my sme, my sme predkladali už dávno, ale problémom v skutočnosti nie je ani tak samotný § 363, ktorý tu máme už veľmi dlho. Ale problémom v skutočnosti je človek, generálny prokurátor, pretože žiadny generálny prokurátor pred Marošom Žilinkom tak bezbreho, bez zábran, v zásade bez hanby neaplikoval tento atómový kufrík, ktorý generálna prokuratúra má k dispozícii, v rozsiahlych korupčných kauzách. Až pán Žilinka z tohto paragrafu urobil synonymum obchádzania súdov, obchádzania skutočnej spravodlivosti a nástroj na omilosťovanie ľudí, ktorí sú podozriví, prípadne obvinení z korupcie. Úprava paragrafu, ktorý riešime v tomto návrhu zákona, je naozaj len minimalistická verzia, mali, máme aj alternatívy viac radikálne, ale práve táto, toto je kompromisný návrh, na ktorý by sa mohla zhodnúť dokonca aj koalícia. Takže myslím si, že žiadny človek nemá mať v rukách takú moc, aby obchádzal súdy, aby obchádzal spravodlivý proces. A špeciálne ak tento § 363 je v rukách generálneho prokurátora, ktorý ho veľmi často, až podozrivo často, myslím si, používal práve pri korupčných kauzách alebo pri ľuďoch obvinených z korupcie, ktorí boli nejakým spôsobom spojení so stranou SMER alebo HLAS. Ďakujem.
Dostál, Ondrej, poslanec NR SR (2017-10-11):
Ja by som sa chcel spýtať pani poslankyne na dôvody predloženia tohto návrhu, možno aj pani ministerka k tomu povie, prečo sa to rieši takouto formou, lebo teda z legislatívneho hľadiska ide v podstate o prílepok, čiže ideme alebo teda navrhujete zmeniť úplne iný zákon, ktorý nie je predmetom novelizácie, tak ako bol predložený. Tak to je riešenie, ktoré by sa nemalo používať, resp. malo by sa používať v celkom výnimočných situáciách. Takže čím je to zdôvodnené, lebo to som nepochopil ani z toho uvedenia, a čím je teda odôvodnená tá naliehavosť, že sa to nemôže urobiť normálnym postupom, ale ide sa to riešiť prostredníctvom prílepku.
Pčolinský, Peter, podpredseda NR SR (2022-11-30):
Ďakujem. Na vaše vystúpenie jedna faktická. Pán poslanec Viskupič, nech sa páči.
Drucker, Tomáš, minister zdravotníctva SR (2018-02-15):
... a taktiež nám nie je známa skutočnosť, či demolácia počíta aj s odstraňovaním pozemných častí chladiacich veží. V prípade, že ide len o demoláciu nadzemných častí chladiacich veží, by bolo primerané porovnávať cenu len za odstránené časti rozostavanej nemocnice Rázsochy nad jestvujúcim zemským povrchom. Tiež nám nie je známy celkový objem búraného stavebného materiálu pri chladiacich vežiach, čo je veľmi podstatná informácia pri objektívnom porovnávaní. Všetky tieto fakty znemožňujú objektívne porovnanie týchto dvoch zákaziek. Na zhrnutie. Rozdiel v rozsahu činnosti (zaznievanie zvuku časomeru), rozdiel v objeme stavieb na základe dostupného rozhodnutia, ktorým bolo odstránenie chladiacich veží povolené, ktoré vydal Úrad jadrového dozoru zo dňa 30. mája 2017, môžme určiť objem dosky pre chladiarenské veže Jadrovej elektrárne Jaslovské Bohunice v priemere základovej dosky 84,4 m a v hrúbke 0,3 m, objem základovej dosky pre všetky štyri veže je 6,7-tisíc m3 v porovnaní s 9,5-tisíc m3... (Prerušenie vystúpenia predsedajúcim.)
Hort, Milan, podpredseda NR SR (2010-12-15):
Reagovať na faktické poznámky bude teraz pán poslanec Peter Pelegrini, nech sa páči.
Fico, Robert, predseda vlády SR (2017-12-05):
A slovenské predsedníctvo... (Prerušenie vystúpenia predsedajúcim.)
Pellegrini, Peter, predseda NR SR (2015-05-14):
Ďakujem pekne. Prerušujem rokovanie o tomto bode programu a budeme v rozprave pokračovať po hlasovaní. Kolegyne, kolegovia (zaznievanie gongu), ešte pred tým, ako začneme hlasovať, dovoľte mi, aby som na balkóne privítal našich kolegov z českej Poslaneckej snemovne. Vitajte u nás! Vítame vás v Národnej rade. (Potlesk.) Budeme pokračovať v prerušenom rokovaní. Dnes 14. mája 2015, kolegyne, kolegovia, mi bolo doručené písomné oznámenie poslanca Mariána Kvasničku o tom, že sa vzdáva svojej funkcie člena Výboru Národnej rady na preskúmavanie rozhodnutí Národného bezpečnostného úradu, ako aj člena Osobitného kontrolného výboru na kontrolu činnosti Vojenského spravodajstva. Prosím, aby uvedené skutočnosti vzala Národná rada na vedomie. Zároveň bude potrebné, aby sme pre uznášaniaschopnosť a funkčnosť výboru tento týždeň alebo na začiatku budúceho prijali aj personálne rozhodnutia. Pristúpime k hlasovaniu v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 140/2014 Z. z. o nadobúdaní vlastníctva poľnohospodárskeho pozemku, tlač 1401, bod 29 schváleného programu. Poprosím pani spoločnú spravodajkyňu Ľubku Roškovú, aby hlasovanie uviedla. Nech sa páči, pani poslankyňa, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 140/2014 Z. z. o nadobúdaní vlastníctva poľnohospodárskeho pozemku a o zmene a doplnení niektorých zákonov , tlač 1401.)
Hrnčiar, Andrej, podpredseda NR SR (2019-06-24):
Pán poslanec Osuský.
Grendel, Gábor, podpredseda NR SR (2022-02-03):
Pán navrhovateľ, chcete v rozprave? (Reakcia navrhovateľa.) Nie. Takže vyhlasujem rozpravu za skončenú a dávam teraz záverečné slovo pánovi navrhovateľovi.